
Nr. 1494 / 09.11.2026
ANUNȚ
privind organizarea concursului pentru ocuparea a două posturi vacante de Asistent în activitatea de Cercetare Științifică (ACS)
1. Organizatorul concursului și posturile scoase la concurs
Banca de Resurse Genetice Vegetale „Mihai Cristea” Suceava (BRGV Suceava), organizație de cercetare-dezvoltare din subordinea/coordonarea Academiei de Științe Agricole și Silvice „Gheorghe Ionescu-Șișești”, cu sediul în municipiul Suceava, B-dul 1 Mai nr. 17, județul Suceava, organizează concurs public pentru ocuparea, pe perioadă nedeterminată, a următoarelor funcții contractuale de execuție, vacante:
1. Asistent de cercetare științifică (ACS), cod COR 213241, în cadrul Laboratorului de conservare resurse genetice vegetale și biologie moleculară, în domeniul biologie moleculară, specialitatea studiilor biologie, biotehnologie, biochimie  - 1 post;

2. Asistent de cercetare științifică (ACS), cod COR 213241, în cadrul Laboratorului de conservare resurse genetice vegetale și biologie moleculară, în domeniul fiziologie, specialitatea studiilor biologie, biotehnologie, biochimie, agricultură și horticultură  - 1 post;

Durata contractului individual de muncă: perioadă nedeterminată. 
Norma de muncă: normă întreagă, 8 ore/zi, 40 de ore/săptămână. 
Nivelul postului: de execuție.
Salariul minim de încadrare: Salariul minim de încadrare pentru postul de Asistent de cercetare științifică (ACS), gradația 0, este de 4.544, iar salariul maxim pentru postul de Asistent de cercetare științifică (ACS), gradația 5 este de  5.855.

2. Temeiul legal și regulamentul de concurs
Concursul se organizează în conformitate cu:
1. Legea nr. 183/2024 privind statutul personalului de cercetare, dezvoltare și inovare (M. Of. nr. 546/12.06.2024);
1. Hotărârea Guvernului nr. 1568/04.12.2024 pentru aprobarea Normelor metodologice privind organizarea concursurilor pentru ocuparea posturilor vacante ale personalului de cercetare, dezvoltare și inovare din organizațiile de cercetare (M. Of. nr. 1264/16.12.2024);
1. Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, în măsura în care nu contravine dispozițiilor speciale ale Legii nr. 183/2024;
1. Regulamentul BRGV Suceava nr. 945/20.08.2026 privind organizarea concursurilor pentru ocuparea posturilor vacante ale personalului CDI, aprobat de Consiliul Științific și de Consiliul de Administrație la 20.08.2026 și avizat conform de Academia de Științe Agricole și Silvice, publicat pe site-ul www.svgenebank.ro 
3. Condiții de participare
3.1. Condiții generale (art. 15 din HG nr. 1336/2022/ HG nr. 1568/2024)
Poate participa la concurs persoana care îndeplinește condițiile prevăzute de Legea nr. 53/2003 – Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din OUG nr. 57/2019 privind Codul administrativ, cu modificările și completările ulterioare, respectiv:
a)	are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) ori cetățenia Confederației Elvețiene; cetățenii altor state pot participa la concurs în condițiile legii (art. 1 alin. (3) din HG nr. 1568/2024), încadrarea în muncă fiind condiționată de îndeplinirea cerințelor legale privind încadrarea în muncă a cetățenilor străini – formulare de validat de consilierul juridic;
b)	cunoaște limba română, scris și vorbit;
c)	are capacitate de muncă, în conformitate cu prevederile Codului muncii;
d)	are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e)	îndeplinește condițiile de studii și celelalte condiții specifice postului, prevăzute la pct. 3.2;
f)	nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g)	nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h)	nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din HG nr. 1336/2022;
i)	nu a săvârșit, în ultimii 3 ani anteriori înscrierii la concurs, o abatere gravă de la buna conduită în activitatea de cercetare-dezvoltare, dintre cele prevăzute la art. 52 alin. (8) din Legea nr. 183/2024 (art. 4 alin. (11) din Regulament).
3.2. Condiții specifice pentru ocuparea posturilor de ACS
Conform art. 23 alin. (1) coroborat cu art. 13 alin. (1) din Legea nr. 183/2024, art. 5 din HG nr. 1568/2024 și Anexa I la Regulament, candidații trebuie să îndeplinească cumulativ următoarele condiții:
a)	să fie absolvenți cu examen de licență sau de diplomă ai studiilor universitare de lungă durată, ori absolvenți cu diplomă de master, în specialitatea postului sau în domenii conexe: 
Postul 1 – biologie, biotehnologie, biochimie; 
Postul 2 – biologie, biotehnologie, biochimie, agricultură și horticultură;
b)	să aibă aptitudini pentru munca de cercetare științifică;
c)	să cunoască limba engleză la nivel de documentare; 
d)	media aritmetică dintre media generală a anilor de studii și media examenului de licență să fie de minimum 8,00 (Anexa I la Regulament); 
e)	să completeze și să semneze fișa de verificare a îndeplinirii standardelor minimale și a standardelor proprii ale BRGV Suceava.
Nu se solicită vechime în specialitate. Cunoștințele de operare PC și de utilizare a programelor specifice cercetării constituie un avantaj și se apreciază la interviu.
4. Descrierea posturilor și atribuțiile specifice
Activitatea asistentului de cercetare științifică se desfășoară în cadrul laboratorului în care este încadrat postul, sub coordonarea responsabilului de laborator/a unui cercetător științific, cu autonomie crescândă pe măsura experienței dobândite, și cuprinde activități de cercetare-dezvoltare specifice domeniului postului.
Postul 1 – ACS, domeniul biologie moleculară, Laborator de Biologie Moleculară
Scopul postului: Asistentul de cercetare științifică contribuie la caracterizarea moleculară a resurselor genetice vegetale conservate în BRGV Suceava și la valorificarea științifică a rezultatelor. Activitatea sa susține gestionarea, conservarea și utilizarea durabilă a colecțiilor (identificarea și verificarea probelor, evaluarea diversității genetice, detectarea duplicatelor, fundamentarea deciziilor de conservare), precum și derularea proiectelor de cercetare naționale și internaționale ale instituției. 
II. Atribuții generale
1. Pregătește și prelucrează materialul vegetal pentru analize moleculare (recoltare, conservare, etichetare, păstrarea trasabilității probelor).
1. Efectuează extracția, cuantificarea și verificarea calității acizilor nucleici (ADN, după caz ARN).
1. Realizează analize moleculare conform protocoalelor stabilite: PCR și variantele sale, electroforeză, analiza markerilor moleculari (de exemplu SSR, SNP) și, după caz, pregătirea probelor pentru secvențiere sau genotipare externalizată.
1. Participă la optimizarea protocoale lor și condițiilor de lucru și propune îmbunătățiri.
1. Colectează, verifică și prelucrează datele moleculare obținute; participă la analize de diversitate genetică și structură a populațiilor, cu programele de specialitate.
1. Integrează rezultatele în baza de date a Băncii, în corelare cu datele pașaport și de caracterizare ale probelor.
1. Participă la elaborarea și implementarea proiectelor de cercetare, la redactarea rapoartelor de etapă și a rapoartelor finale.
1. Contribuie la pregătirea lucrărilor științifice, a comunicărilor și a prezentărilor pentru conferințe, ca autor sau coautor, după caz.
1. Colaborează cu celelalte compartimente ale Băncii (conservare, colecții, documentare, activități de teren) și cu parteneri externi, în cadrul proiectelor și rețelelor în care este implicată instituția.
1. Se perfecționează continuu prin cursuri, stagii și participare la manifestări științifice; poate sprijini activitatea didactică sau de îndrumare a studenților și practicanților, dacă este cazul.

Postul 2 – ACS, domeniul fiziologie - Laborator de Fiziologie &Biochimie
Scopul postului: Asistentul de cercetare științifică contribuie la evaluarea fiziologică și biochimică a resurselor genetice vegetale conservate în BRGV Suceava și la valorificarea științifică a rezultatelor. Activitatea sa sprijină menținerea calității materialului conservat (viabilitate, vigoare, longevitate), caracterizarea probelor din punct de vedere al compoziției biochimice și al răspunsului la factori de stres (secetă, salinitate, temperaturi extreme), precum și derularea proiectelor de cercetare naționale și internaționale ale instituției. Postul presupune lucrul sub îndrumarea unui cercetător științific, cu autonomie crescândă pe măsura experienței dobândite. 
II. Atribuții generale
1. Pregătește materialul vegetal pentru analize (semințe, țesuturi, extracte), asigurând etichetarea corectă și trasabilitatea probelor.
1. Efectuează teste de calitate a semințelor: germinație, viabilitate (inclusiv teste biochimice, de exemplu cu tetrazoliu), vigoare și, după caz, teste de îmbătrânire accelerată, conform metodologiilor standard (ISTA, FAO/IPGRI).
1. Realizează determinări biochimice conform protocoalelor stabilite: conținut de proteine, lipide, glucide, pigmenți fotosintetici, compuși fenolici, activitate antioxidantă, activități enzimatice, folosind tehnici spectrofotometrice și, după caz, cromatografice.
1. Participă la experimente de fiziologie a stresului (secetă, salinitate, temperatură) și la evaluarea răspunsului probelor la aceste condiții, în camere de creștere, seră sau câmp.
1. Participă la optimizarea protocoalelor și condițiilor de lucru și propune îmbunătățiri.
1. Colectează, verifică și prelucrează datele experimentale; aplică analize statistice de bază cu programele de specialitate.
1. Integrează rezultatele în baza de date a Băncii, în corelare cu datele pașaport și de caracterizare ale probelor, și contribuie la deciziile privind regenerarea, multiplicarea și monitorizarea colecțiilor.
1. Participă la elaborarea și implementarea proiectelor de cercetare, la redactarea rapoartelor de etapă și a rapoartelor finale.
1. Contribuie la pregătirea lucrărilor științifice, a comunicărilor și a prezentărilor pentru conferințe, ca autor sau coautor, după caz.
1. Colaborează cu celelalte compartimente ale Băncii (conservare, colecții, documentare, activități de teren) și cu parteneri externi, în cadrul proiectelor și rețelelor în care este implicată instituția.
1. Se perfecționează continuu prin cursuri, stagii și participare la manifestări științifice; poate sprijini activitatea didactică sau de îndrumare a studenților și practicanților, dacă este cazul.
5. Dosarul de concurs
Dosarul de înscriere (art. 10 din HG nr. 1568/2024; art. 5 din Regulament) trebuie să conțină:
a)	cererea de înscriere la concurs, semnată, adresată directorului BRGV Suceava (Anexa II.5 la Regulament), la care se anexează declarația pe propria răspundere privind veridicitatea informațiilor din dosar și asumarea răspunderii pentru consecințele declarației false (Anexa II.2);
b)	propunerea de dezvoltare a carierei științifice din punctul de vedere al activităților de cercetare științifică, de maximum 5 pagini;
c)	curriculum vitae, semnat de candidat, care include: studiile efectuate și diplomele obținute; experiența profesională și locurile de muncă relevante ocupate anterior; proiectele de cercetare-dezvoltare și inovare, dacă este cazul (cu indicarea sursei de finanțare, a bugetului și a principalelor publicații sau brevete rezultate); premiile sau alte elemente de recunoaștere a contribuției științifice; descrierea narativă a celor mai importante 3 realizări în tematica postului, de maximum 3 pagini;
d)	lista publicațiilor științifice, lucrărilor, articolelor/studiilor și brevetelor selectate de candidat în funcție de relevanța pentru domeniul postului, structurată astfel, după caz: cel mult 10 publicații științifice, cele mai relevante; brevete de invenție și alte titluri de proprietate industrială; cărți de autor și volume editate și publicate; articole/studii in extenso publicate în reviste din fluxul științific internațional principal; alte lucrări și contribuții științifice (doar dacă este cazul);
e)	fișa de verificare a îndeplinirii standardelor minimale și a standardelor proprii ale BRGV Suceava, completată și semnată de candidat (Anexa I la Regulament – formular pus la dispoziție pe site);
f)	copiile diplomei de licență și, după caz, ale diplomei de master, însoțite de foile matricole/suplimentele la diplomă (necesare verificării standardului de la pct. 3.2 lit. d) din anunț; în cazul studiilor efectuate în străinătate, candidatul declarat câștigător depune, înainte de încadrare și de semnarea contractului individual de muncă, copia conformă cu originalul a atestatului de recunoaștere sau de echivalare, sub sancțiunea neemiterii actului administrativ de încadrare;
g)	copia actului de identitate sau a oricărui alt document care atestă identitatea, potrivit legii;
h)	copia certificatului de căsătorie sau dovada schimbării numelui, după caz;
i)	certificatul medical care atestă starea de sănătate corespunzătoare îndeplinirii atribuțiilor de serviciu, eliberat de medicul de familie sau de unitățile sanitare abilitate, cu cel mult 3 luni anterior derulării concursului;
j)	declarația de consimțământ pentru prelucrarea datelor cu caracter personal, semnată (Anexa II.4);
k)	certificatul de cazier judiciar.
Facultativ: documentele care atestă experiența profesională relevantă (adeverință de la angajator, extras din registrul de evidență a salariaților sau copia carnetului de muncă), dacă este cazul; acestea nu condiționează înscrierea.
Formularele-tip (cererea de înscriere, declarația pe propria răspundere, propunerea de dezvoltare a carierei științifice, fișa de verificare a standardelor, declarația de consimțământ) sunt publicate, odată cu prezentul anunț, pe site-ul www.svgenebank.ro.
6. Depunerea dosarului
Termen de înscriere: 30 de zile calendaristice de la data publicării anunțului (art. 18 alin. (5) din Legea nr. 183/2024, respectiv de la 12.11.2026 – 14.12.2026, ora 11:00.
Dosarul poate fi depus: (1) în format electronic (documente scanate, în format PDF, semnate acolo unde este cazul), la adresa de e-mail anisoara.ghebarsina@svgenebank.ro; sau (2) în format fizic, la sediul BRGV Suceava, B-dul 1 Mai nr. 17, etajul 1, Compartimentul Financiar-Contabilitate, Resurse Umane, Administrativ, în zilele lucrătoare, între orele 8:00 și 16:00.
Secretarul comisiei de concurs înregistrează dosarul, verifică în ziua primirii dacă este complet și comunică candidatului numărul de înregistrare (în cazul transmiterii electronice, printr-un e-mail de confirmare). Dosarul incomplet poate fi completat până la data expirării perioadei de depunere (art. 10 alin. (7) din HG nr. 1568/2024).
Copiile documentelor se prezintă însoțite de originale, pentru certificarea „conform cu originalul” de către secretarul comisiei. Candidații care transmit dosarul electronic prezintă originalele cel târziu până la expirarea termenului de depunere a dosarelor de înscriere.
7. Procedura de concurs
7.1. Verificarea dosarelor
Comisia de concurs verifică dosarele și îndeplinirea condițiilor de participare și a standardelor de la pct. 3.2; îndeplinirea condițiilor legale de prezentare la concurs este certificată prin avizul juridic al compartimentului de specialitate (art. 10 alin. (9) din HG nr. 1568/2024). Lista candidaților admiși/respinși se afișează la sediu și pe site-ul instituției, cu utilizarea numărului de înregistrare al dosarului.
7.2. Probele concursului
a)	examen scris – testarea cunoștințelor de specialitate din tematica și bibliografia de concurs (pct. 8);
b)	verificarea cunoașterii limbii engleze – proba scrisă, prin retroversiune;
c)	interviu – evaluarea competențelor profesionale și a motivației, pe baza dosarului și a propunerii de dezvoltare a carierei științifice.
Ziua, ora și locul desfășurării probelor se anunță pe site-ul BRGV Suceava (art. 15 alin. (1) din HG nr. 1568/2024) și sunt cuprinse în calendarul de la pct. 9. Probele se desfășoară la sediul BRGV Suceava, B-dul 1 Mai nr. 17, etajul 1, Sala de conferințe.
7.3. Notarea și declararea câștigătorului
Rezultatul fiecărei probe este apreciat de fiecare membru al comisiei prin note de la 1,00 la 10,00; nota fiecărei probe este media aritmetică a notelor acordate de membrii comisiei, iar punctajul final este media aritmetică a notelor probelor (art. 16 alin. (1) din HG nr. 1568/2024). Poate fi declarat câștigător numai candidatul care a obținut cel puțin media 8,00 și nicio notă sub 7,00 la probele de concurs și care îndeplinește standardele de la pct. 3.2. din anunț. Comisia stabilește ierarhia candidaților pentru fiecare post.
Comisia evaluează candidații, după caz, din perspectiva criteriilor necumulative prevăzute la art. 15 alin. (2) din HG nr. 1568/2024 și art. 10 alin. (6) din Regulament, în special: relevanța rezultatelor activității de cercetare în raport cu tematica postului; competențele de cercetare și cunoștințele de specialitate; capacitatea de a desfășura activități experimentale; capacitatea de lucru în echipă; experiența profesională; rezultatele științifice și contribuțiile relevante pentru domeniul postului. Comisia poate solicita clarificări cu privire la documentele din dosar pe tot parcursul concursului.
Raportul comisiei este aprobat de Consiliul Științific prin vot nominal deschis, care nu poate modifica ierarhia candidaților; ulterior, directorul BRGV emite decizia privind încadrarea pe post și acordarea gradului profesional de ACS. Concursul se finalizează la nivelul comisiei în cel mult 15 zile de la data încheierii înscrierii (art. 20 alin. din HG 1568/2024, respectiv art. 10  (2) din Legea nr. 183/2024).
7.4. Comunicarea rezultatelor
Rezultatele fiecărei probe se afișează la sediul BRGV și pe site-ul instituției în cel mult 1 zi lucrătoare de la finalizarea probei, iar rezultatul final al concursului în cel mult 2 zile lucrătoare de la finalizarea concursului (art. 17 alin. (8) din HG nr. 1568/2024; art. 4 alin. (15) din Regulament). Afișarea se face folosind numărul de înregistrare al dosarului, cu respectarea legislației privind protecția datelor cu caracter personal.
7.5. Contestații
Candidatul poate formula contestație în termen de 1 zi lucrătoare de la data publicării rezultatului concursului pe site-ul BRGV Suceava. Contestația se transmite la aceeași adresă de e-mail la care a fost transmis dosarul, iar candidatul primește prin e-mail numărul de înregistrare. Comisia de soluționare a contestațiilor o analizează și o soluționează în 1 zile lucrătoare de la înregistrare; are ca obiect viciile de procedură, modul de calcul al punctajelor/notelor și rezultatele probelor scrise (art. 16 din Regulament; art. 13 și 19 din HG nr. 1568/2024). Rezultatele soluționării contestațiilor și rezultatele finale se publică pe site și se afișează la sediul instituției.
8. Tematica și bibliografia probelor de concurs
Tematica și bibliografia stabilite de comisia de concurs/Consiliul Științific și aprobate de Consiliul Științific (art. 18 alin. (8) din Legea nr. 183/2024); 
Publicarea tematicii și a bibliografiei, respectiv a probelor de concurs, conform prevederilor art. 18 alin. (4) din Legea nr. 183/2024; art. 3 alin. (1) din HG nr. 1568/2024.
8.2. Postul 1 – biologie moleculară
Bibliografia
1. Introducere în Studiul Filogeniei și Filogeografiei Moleculare, Dragoș Lucian Gorgan, Editura Bioflux, Cluj-Napoca, 2008.
1. Markeri Moleculari Utilizați în Genetica și Biotehnologia Vegetală, Anca Butiuc Keul, Editura Mega, 2006.
1. De la Genetica Moleculară la Genomică, Coșier Viorica, Editura Risoprint Cluj-Napoca, 2014.
1. Conservarea și Utilizarea Resurselor Genetice Vegetale-Silvia Străjeru
1. Etică și Integritate în Educație și Cercetare, Bogdan Popoveniuc

Tematica
1. *Metodologia de obţinere a secvenţelor nucleotidice (Reacţia de amplificare genică prin polimerizare în lanţ (PCR) (principii generale, ciclurile de replicare, condițiile de reacție, componentele PCR)	
1. *Considerații generale (Principalele clase de markeri molecular, ADN repetitiv, sursa viabilității în genomul eucariot, Clasificarea markerilor molecular, Domeniul de aplicare a markerilor molecular, Proprietățile markerilor moleculari).
*Utilizarea markerilor moleculari în studii de filogeografie
1. *Compoziția chimică și structura ADN
*Compoziția chimică și structura ARN
*Speciile ARN din celule
*Mecanismul molecular al replicării ADN
*Replicarea ADN la eucariote
*Structura genelor la eucariote 
*Transcripția la eucariote
*Codul genetic și translația informației genetice, la procariote și la eucariote
*Mutațiile genice
*Secvențierea acizilor nucleici
1. *Conservarea Resurselor Genetice Vegetale
1. * Norme generale de bună conduită pentru cercetători

8.3. Postul 2 – fiziologie
Bibliografia
5. Fiziologie Vegetală, Maria Magdalena Zamfirache.
6. Biochimia și Fiziologia Fructelor și Legumelor, Andrei Gherghi, Ioan Borzo, Miruna Bibicu, Liana Mărgineanu și Liliana Bădulescu.
7. Conservarea și Utilizarea Resurselor Genetice Vegetale, Silvia Străjeru
8. Etică și Integritate în Educație și Cercetare, Bogdan Popoveniuc
Tematica
1. *Fotosinteza
    *Transformarea, Transportul și Depozitarea Substanțelor Organice în Plante
     *Respirația Plantelor
2. *Rolul Fiziologic al Structurilor Celulare
     *Oligoglucidele și Poliglucidele
     *Proteinele
     *Lipidele
     *Distribuția enzimelor în celulă
      *Hormonii vegetali
      *Pigmenții
3.  *Conservarea Resurselor Genetice Vegetale
     *Evaluarea biochimica – Metoda Kjeldahl, Soxhlet și Ewers-Grossfeld
4.  *Norme generale de bună conduită pentru cercetători
9. Calendarul concursului
	Etapa
	Data / termenul
	Temei

	Publicarea anunțului (sediu, site, platforme online, ziar de circulație națională) și a formularelor-tip
	Data 12.11.2026
	Art. 18 alin. (4) Legea 183/2024; art. 7 alin. (5) HG 1568/2024; art. 4 alin. (8) Regulament

	Termen limită de înscriere
	14.12.2026, ora 11:00 (30 de zile calendaristice de la publicare)
	Art. 18 alin. (5) Legea 183/2024

	Verificarea dosarelor, avizul juridic, afișarea listei candidaților admiși/respinși
	Data 14.12.2026
	Art. 10 alin. (9) HG 1568/2024

	

Examen scris: 
Verificarea cunoștințelor de specialitate și
verificarea cunoașterii limbii engleze (retroversiune)
	15.12.2026, ora 09.00, sala de conferințe, et. 1 din cadrul Băncii de Resurse Genetice Vegetale - domeniul biologie moleculară
	Anexa I Regulament

	
	15.12.2026, ora 13.00, sala de conferințe, et. 1 din cadrul Băncii de Resurse Genetice Vegetale - domeniul fiziologie
	Anexa I Regulament

	



Interviu
	17.12.2026, ora 09.00, sala de conferințe, et. 1 din cadrul Băncii de Resurse Genetice Vegetale - domeniul biologie moleculară
	Anexa I Regulament

	
	17.12.2026, ora 13.00, sala de conferințe, et. 1 din cadrul Băncii de Resurse Genetice Vegetale - domeniul fiziologie
	

	Afișarea rezultatelor concursului
	15.12.2026 – proba scrisă
17.12.2026 – proba interviu
	Art. 17 alin. (8) HG 1568/2024 -

	Depunerea contestațiilor (e-mail)
	1 zile lucrătoare de la publicarea rezultatului
(16.12.2026 – proba scrisă); 
(18.12.2026 – proba interviu);
	Art. 19 alin. (1)–(2) HG 1568/2024

	Soluționarea contestațiilor
	(16.12.2026 – proba scrisă); 
(18.12.2026 – proba interviu);
	Art. 19 alin. (3) HG 1568/2024

	Aprobarea raportului de Consiliul Științific; rezultate finale; decizia de încadrare
	18.12.2026
	Art. 17 și 20 HG 1568/2024



Concursul se finalizează la nivelul comisiei în cel mult 15 zile de la încheierea înscrierii. Notă internă: 30.11.2026 și 01.12.2026 sunt zile libere legale; termenul limită de înscriere nu poate fi stabilit într-una dintre aceste zile.
10. Informații suplimentare
Informații suplimentare se pot obține la sediul BRGV „Mihai Cristea” Suceava, B-dul 1 Mai nr. 17, județul Suceava, Compartimentul Financiar-Contabilitate, Resurse Umane, Administrativ, etajul 1.
Persoană de contact: Ghebârsină Mihaela Anișoara, economist specialist IA. Telefon: 0230 521 016; 0744 953 402. E-mail: office@svgenebank.ro; anisoara.ghebarsina@svgenebank.ro.
Regulamentul de concurs, prezentul anunț, tematica și bibliografia, precum și formularele-tip pot fi consultate pe site-ul www.svgenebank.ro.

Director,
Dr. biolog Silvia STRĂJERU



Întocmit,
Ec. Mihaela Anișoara Ghebârsină

